Rasmus Korsström

Rasmus Korsström (12. joulukuuta 1969 Helsinki – 9. huhtikuuta 2013 Phnom Penh, Kambodža)Kuolinilmoitus, Rasmus Korsström, Hufvudstadsbladet, 2013, No 171, sivu 29, julkaistu 29.6.2013 (Kansalliskirjaston digitaaliset aineistot) oli tenorisaksofonistina kansainvälistä huomiota saavuttanut virtuoosi, jonka yhteistyökumppaneita olivat muun muassa Ulf Krokfors, Otto Donner, Jukka Gustavson, Seppo Kantonen, Antero Priha ja Iro Haarla. Korsström soitti muun muassa yhtyeissä Iro Haarla–Ulf Krokfors, Otto Donner Free for All ja Breadmachine.

Korsström opiskeli Sibelius-Akatemian jazzosastolla vuosina 1988–1992. Viime vuosinaan Korsström asui Kaakkois-Aasiassa. Korsström kuoli vuonna 2013 Kambodžassa. Hänet on haudattu Korppoossa Korppoon hautausmaalle. 

Vuonna 2017 Korsströmin muistoksi pidettiin Korppoossa Korpo Sea Jazz -konsertti, jossa lavalle astui useita hänen entisiä kollegoitaan. Korsströmin varhaisia ja tärkeitä musiikillisia vaikuttajia olivat legendaariset saksofonistit kuten John Coltrane ja Wayne Shorter, joten myös heidän musiikkiaan kuultiin tässä konsertissa.

 Lähteet 

Luokka:Suomalaiset saksofonistit
Luokka:Vuonna 1969 syntyneet
Luokka:Vuonna 2013 kuolleet